ከም ኣምኒስቲ ኢንተርናሺናል ሂዩማን ራይትስ-ዎች ዝኣመሰላ ተጣበቕቲ ሰብኣዊ መሰላት ኣብ ዝተፈለላየ ሃገራት ብፖሊስ ዘጋጥም ግህሰት ሰብኣዊ መሰላት ከቃልዓን ክነቕፋን ጸኒሐን ኣለዋ። ኣብ ኣምኒስት ኢንተርናሺናል ተመራማሪ ምብራቕ ኣፍሪቃ ዓብዱላሂ ሃላኪ፡ ፖሊስ፡ ኣማራጺ ኣብ ዝስእነሉን ህይወት ብዙሓት ንምድሓን ሓይሊ ክጥቀም እንተዘይተገዲዱ፡ ኣብ ዝኾነ ዝፍጥር ዕግርግር ንህዝቢ ክከላኸልን ከረጋግእን እምበር ንህዝቢ በባትር ኮነ ብተተካሲ ክቐትል ኣይግባእን'ዩ ይብል ኣብ ጸብጻብ ኣምኒስት ኢንተርናሺናል። እዚ ዛዕባ፡ ብዛዕባ ፖሊስ ዝጥቀምዎ ሕሉፍ ሓይሊ ስለዝዛረብ እምበር ኣብ ካልእ ዝዓበየ ጸገም ፖሊስ ኬንያ ጉቦን ብልሽውንና እዩ። ፖሊስ እታ ሃገር ኣብ ዝኾነ ጎደናታት እታ ከተማ ብፍላይ ከኣ ንወጻእተኛኣተት ደው ኣቢሎም ወረቐት መንነት ይሓቱ እሞ ዋላ እውን ጽሩይን ሕጋውን ሰነድ እናሃለዎ እቲ ዝሕተት ሰብ፡ ' ካብ ኣብ እንዳ ፖሊስ ኬድካ ኮለል ትብል ገንዘብ ከፊልካ እንተተገላገልካ ይሓይሽ' ብምባል ክንደይ ከምእትኸፍሎም ኣብ ዋጋ ዕዳጋ ከምዝኣትዉ ኣብ መገሽኡ ተደጋጋሚ ጸገም ዘጋጠሞ መጎስ ይሕብር። ምንጪ ስእሊ, Getty Images ኣብ ካልኦት ሃገራት ኣፍሪቃ'ኸ?
